Mandag morgen sner det rigtig mange steder i Nordjylland og ved vestkysten oplever man vindstød af stormstyrke. Mildest talt et noget andet vejr end vi oplevede søndag, hvor man ikke kunne bebrejde nordjyderne at tro, vinteren var overstået før tid. Sneen er dog ikke kommet for at blive, så så snart snebygerne holder inde, smelter den sne, der har lagt sig på jorden. Samtidig stiger temperaturerne til 5-6 grader. Sneen har mandag klokken 8.45 været skyld i tre færdselsuheld på de nordjyske veje. - Der skete to uheld i Aalborg og et enkelt i Aars inden for 45 minutter, fortæller vagtchef ved Nordjyllands Politi Carsten Kjær. - Der var heldigvis ikke nogen af dem, der var alvorlige. Del meget gerne dit snebillede på vores Facebook-side .

Opsummering:
Troede I også, vinteren var overstået? Ja, så er mandag en slem skuffelse. Det sner over det meste af Nordjylland.